Erkki Keldo		
Majandus- ja Kommunikatsiooniministeerium	
	
 	22.10.2025 nr 2.1-9/3939 - 1	

	
Ettepanek Plasti tn 12 kinnisasja võõrandamiseks		

Austatud Erkki Keldo	

Pöördume Teie poole ettepanekuga anda nõusolek Eesti Vabariigi omandis ning Majandus- ja Kommunikatsiooniministeeriumi valitsemisel oleva Plasti tn 12 (kinnistusregistriosa nr 24348101, katastritunnus 78403:314:0125, pindala 56 655 m², sihtotstarve üldkasutatav maa 100%) kinnisasja tasuta Tallinna linnale võõrandamiseks riigivaraseaduse alusel.
Eelnevalt on Tallinna Linnavaraameti 27. novembri 2019 kirjaga nr 2.1-9/6273-1 Maa-ametile edastatud ettepanek Plasti tn 12 kinnisasja (ärimaa sihtotstarbega 100%) tasuta Tallinna linnale võõrandamiseks järgmiste põhjendustega.
Plasti tn 12 kinnisasi paikneb Tallinna Linnavolikogu 21. oktoobri 2010 otsusega nr 238 kehtestatud Lasnamäe elamualade üldplaneeringu kohaselt haljasala maa-alal, mille lõunaküljele on planeeritud tänavahaljastusega liiklusala. Lasnamäe Linnaosa Valitsus ja Tallinna Linnaplaneerimise Amet ei toeta kinnisasja võõrandamist eraomandisse ja on palunud algatada kinnisasja linnale võõrandamise menetlus. Linnavaraamet teeb ettepaneku muuta maaüksuse sihtotstarve ärimaast üldkasutatavaks maaks, et viia see vastavusse Lasnamäe elamualade üldplaneeringuga.
Tallinna Linnaplaneerimise Ameti 17. septembri 2024 nõupidamise protokolli kohaselt teeb amet ettepaneku taotleda Plasti tn 12 kinnistu Tallinna linna omandisse eesmärgiga säilitada kinnistul kasvav haljastus tööstushoonete vahelise puhveralana ning korrastada ala piirkonna töötajate ja külastajate puhke- ja rekreatsioonialana.
Maa- ja Ruumiameti taotluse alusel määrati Tallinna Linnavalitsuse 9. septembri 2025 korraldusega nr 865 Plasti tn 12 katastriüksuse uueks sihtotstarbeks üldkasutatav maa 100%. Maakatastris ja kinnistusraamatus on käesolevaks ajaks Plasti tn 12 kinnisasja sihtotstarve muudetud.
Eeltoodust tulenevalt ning lähtudes riigivaraseaduse § 29 lõike 1 punktist 2, § 33 lõike 1 punktist 1 ning kohaliku omavalitsuse korralduse seaduse § 6 lõikest 1 ja lõike 3 punktist 2 teeme Majandus- ja Kommunikatsiooniministeeriumile ettepaneku anda nõusolek Plasti tn 12 kinnisasja tasuta Tallinna linnale võõrandamiseks riigivaraseaduse alusel kohaliku omavalitsuse seadusest tulenevate ülesannete täitmiseks vajaliku maana.
Tallinna linn on nõus tasuma kinnisasja võõrandamisega seotud kulud, sealhulgas notaritasu ja riigilõivu.

Lugupidamisega	

	
(allkirjastatud digitaalselt)	
Oliver Eglit	
ameti juhataja

Hiie Kaber
6404301 hiie.kaber@tallinnlv.ee